
           Republika Hrvatska
TRGOVAČKI SUD U ZAGREBU
        Zagreb, Amruševa 2/II

				                                         20 St-884/11
R E P U B L I K A    H R V A T S K A
			
R J E Š E N J E

	Trgovački sud u Zagrebu, po sucu pojedincu Luciji Butigan u stečajnom postupku nad stečajnom masom VINITEX d.o.o., Zagreb, Sveti Duh 98, OIB: 08729764506 dana 31. svibnja 2016.

r i  j e š i o    j e 

1. [bookmark: _GoBack]Saziva se skupština vjerovnika u stečajnom postupku nad stečajnom masom VINITEX d.o.o., Zagreb, Sveti Duh 98, OIB: 08729764506, za dan 16. lipnja 2016. u 10:45 sati, u Trgovačkom sudu u Zagrebu, Petrinjska 8, soba br. 91/II (ulična zgrada), sa sljedećim dnevnim redom:

1. Izvješće stečajnog upravitelja o dosadašnjem tijeku stečajnog postupka
1. Donošenje odluke u odnosu na unovčenje nekretnine koja čini stečajnu masu dužnika
1. Ovo Rješenje objavit će se na e- oglasnoj ploči Trgovačkog suda u Zagrebu.  

Obrazloženje

	Rješenjem ovog suda br. St-884/11 od 7. srpnja 2011. nastavljen je stečajni postupak nad stečajnom masom VINITEX d.o.o., Zagreb, a radi naknadno pronađene imovine. 
	Predmetnu imovinu čini nekretnina koja se nalazi u Vinkovcima, u naravi obiteljska kuća i dvorište, u Splitskoj ulici 23, upisana u z.k.u. 313, k.o. Vinkovci, k.č.br. 647, ukupne površine 390 m2, a koju je stečajni upravitelj	 sukladno članku 158. Stečajnog zakona izložio prodaji, te u odnosu na predmetnu prodaju treba donijeti daljnju odluku.
	Sukladno odredbi članka 38a Stečajnog zakona (Narodne novine br. 44/96, 161/98, 29/99, 129/00, 123/03, 197/03, 187/04, 82/06, 116/10, 125/12, 133/12; dalje u tekstu SZ), a po prijedlogu stečajnog upravitelja sukladno članku 38b stavak 1. točka 1. SZ-a, a u svezi s člankom 159. SZ-a sazvana je sjednica Skupštine vjerovnika, a na kojoj će se raspravljati o gore predloženom dnevnom redu.

U Zagrebu 31. svibnja 2016.

S U D A C

								     LUCIJA BUTIGAN, v.r.

                                                                                 Za točnost otpravka ovlašteni službenik:
                                                                                                       Valentina Kranjčić
      

UPUTU O PRAVNOM LIJEKU:
Protiv ovog rješenja nije dopuštena žalba (članak 278. stavak 2. Zakona o parničnom postupku, a u svezi s člankom 6. Stečajnog zakona).

DNA:
1. stečajni upravitelj
2. RH Ministarstvo financija, Porezna uprava, Područni ured po ŽDO-u Zagreb
3. e-oglasna ploča 8 dana



image1.png




